Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
President Rivlin
kohtus USA Esindajatekoja enamuse juhi McCarthyga,
et leevendada pingeid seoses Iraani tuumaleppega.
USA välisminister hoiatab: kui USA loobub tuumaleppest Iraaniga
võib usaldamatus USA juhtkonna vastu
ohustada USD positsiooni maailma reservvaluutana.
Iraani välisminister saabus ametiviisidile Liibanoni,
et arutada kahepoolseid ja regionaalseid küsimusi,
sh uut plaani kriisi lahendamiseks naaberriigis Süürias.
Jeruusalemmas toimunud kohtumisel
USA Esindajatekoja enamuse juhi Kevin McCarthyga
püüdis president Rivlin leevendada pingeid seoses Iraani tuumaleppega.
Rivlin ütles eelmisel nädalal,
et peaminister Netanyahu Iraani- vastasus pingestab suhteid USAga
ja isoleerib Iisraeli rahvusvahelises kogukonnas.
Tema sõnul peaks juudiriik vältima sekkumist Kongressi hääletusse,
kas aktsepteerida tuumalepet Iraani ja P5+1 ehk USA, Venemaa, Hiina,
Prantsusmaa, Inglismaa ja Saksamaa vahel,
mis peaks toimuma septembris, kui seadusandjad tööle naasevad.
Netanyahu on USA seadusandjaid tuumaleppe vastu õhutanud,
kuna see ohustavat Iisraeli riiki.
Ka mõned USA pro-Iisraeli grupid
on kulutanud miljoneid reklaamikampaaniale,
et veenda USA kongresmene tuumaleppe vastu hääletama.
Vähem kui 50 päeva pärast hääletab Kongress
Ühise põhjaliku tegevusplaani ehk Iraani tuumaleppe suhtes.
Mida iganes Kongress otsustab,
on see teie otsus
teie otsus ameeriklastena,
teie otsus rahva esindajatena, kes teie poolt hääletas.
Teie liitlaste ja partneritena peame kindlustama,
et mis selle hääletuse tulemus ka poleks,
meie strateegiline liit püsib ja üha tugevneb.
Iisrael ei saa USA poliitikas otsustavaks teemaks olla.
Olgem uhked oma ühiste väärtuste ja sõpruse üle.
Seoses oma presidentuuri esimese aastapäevaga
Iisraeli meediale antud mitmes intervjuus arvas Rivlin,
et Netanyahu on tuumaleppe vastustamises liiga innukas olnud
ja avanud rindejoone Washingtoniga ning isoleerinud juudiriiki.
Peamiselt esindusrollis Rivlin
väitis kolmes erinevas ajaleheküsitluses,
et Netanyahu tuline kampaania viimaste kuude tuumaleppe vastu
võib lõpuks Iisraelile kahjulik olla.
Veel Iraani tuumalepingust -
USA välisminister Kerry hoiatas Reutersi Newsmakeri üritusel,
et kui USA loobub tuumaleppest Iraaniga
ja nõuab oma liitlastelt USA sanktsioonidega nõustumist,
võib usalduse kaotus USA juhtkonna vastu
ohustada USD positsiooni maailma reservvaluutana.
Kui selja pöörame, lepingu nurjame ja ütleme:
"Peate järgima meie sanktsioonireegleid",
on see retsept, mu ärimeestest sõbrad siin,
mis tühistab USD rolli maailma reservvaluutana.
Tuumalepet kaitstes rõhutas Kerry,
et Iraanil on võimatu luua salajast tuumakütuseprogrammi,
ilma et USA seda lepingu järgi tuvastaks.
Kui Iraan enam lepingut ei järgiks,
taastuksid karmid sanktsoonid, ütles ta.
Iraan ei suudaks luua,
nagu ütleb meie luureaparaat ja energiaministeerium,
täielikku salajast eraldiseisvat kütusetootmist,
ilma et seda tuvastataks.
Ma ei saa teile öelda,
et Iraan ei otsusta 15 aasta pärast tuumarelva luua.
Võin öelda, et kui see juhtuks, teaksime seda kindlalt.
Sätestasime läbirääkimistel automaatse sanktsioonide taastumise.
Tegime seda ka selleks, et kaitsta oma huve
lahus Prantsusmaast, Saksamaast ja teistest.
Tahtsime teada, kas USA-l on murettekitavat infot
ja tahtsime kaitsta oma huve ning oma liitlast Iisraeli,
ning oma liitlasi ja sõpru Laheriikides.
Peame suutma iseseisvalt tegutseda.
Nii sätestasime,
et üks riik võib iseseisvalt Julgeolekunõukokku minna
ja tõstatada lepingu mitte järgimise teema.
Ja kui Nõukogu 30 päeva pärast ei hääleta,
taastuvad sanktsioonid automaatselt.
See on üsna karm. Sihilikult nii sõnastatud.
Taastumine võib olla osaline või täielik.
Kerry kinnitas, et sõjaline alternatiiv on endiselt võimalik,
kui Iraan reegleid ei järgi.
Meil on sõjaline alternatiiv
ja president Obama on valmis seda vajadusel kasutama.
Kui välisministriks sain, ütlesin talle üksinda Ovaalkabinetis:
"Hr president, kui lähen ja ütlen Iisraelile või teistele regioonis,
et oleme valmis sõjalist lahendust kasutama,
pean teadma, et teil on tõsi taga, sest ei taha, et mind alt veetaks."
Ta ütles: "John, luban sulle,
et olen ainus president, kes on arendanud selleks relva,
ja kui see on ainus võimalus, ma kasutan seda.
Kuid usun, et võlgneme maailmale kasutada esmalt diplomaatiat,
et näha, kas saame lepingu, millega seda vältida."
See alternatiiv on alati olemas,
kuid esmalt peaksime püüdma lepinguni jõuda,
mis ei põhine usaldusel, kuid mis on kontrollitav,
Usun, et meil on see leping.
Iraani välisminister Zarif saabus ametiviisidile Liibanoni,
et arutada kahepoolseid suhteid ja regionaalseid küsimusi,
sh uut plaani kriisi lahendamiseks naaberriigis Süürias.
Intervjuus Islamivabariigi uudistetoimetusele ütles ta,
et plaani detailid avaldatakse pärast kõnelusi Süüria valitsuse
ja teiste osapooltega.
Zarif olevat visiidi käigus hoiatanud,
et Iisrael mängib Iraani tuumaleppega ohtlikku mängu,
mis on Zarifi sõnul läbi kukkunud.
Zarif kohtus Liibanoni peaministri, parlamendi spiikri ja välisministriga.
Zarif kohtus ka Hezbollah' juhi Nasrallaga,
mis on riigi võimsaim sõjaline jõud ja Iraani lähedane liitlane
ning mängib Liibanoni poliitikas tähtsat rolli.
Türgi teatel lepiti USAga kokku
et Põhja-Süürias luuakse turvatsoon
ISISe vastaste operatsioonide osana.
USA välisministeerium aga eitas seda.
NATO liitlased Türgi ja USA on planeerinud anda õhust tuge
Süüria mässulistele ja hävitada ISIL Türgi piiril maaoperatsioonidega.
Meie arusaamise järgi andis Türgi USA-le laiema juurdepääsu
oma rajatistele õhuoperatsioonideks ISISe vastu.
Oleme selgelt öelnud, et mingit turvatsooni pole.
Asi on kestvates ponnistustes
ISIS Lähis-Idast välja ajada.
Türgi CNN-i teatel ütles Türgi Välisministeeriumi ametnik,
et Türgi leppis kokku 98 km pikas ja 45 km laias tsoonis,
kus patrulliks opositsiooni Vaba Süüria armee.
Plaaniga kursis diplomaatide sõnul
võib ISISe toetuskanalite sulgemine
Süüria sõjatandril kõikemuutvaks teguriks olla.
Aitäh vaatamast!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri